
Directorul Centralei Termoelectrica Bucureşti Sud (CET SUD), Adrian Dorin 
Ecobescu, şi directorul Sucursalei Electrocentrale Rovinari, losif Chirică, au fost 
puşi sub urmărire penală de procurorii anticorupţie într-un dosar în care sunt 
acuzaţi de luare de mită. 


Potrivit unui comunicat al DNA transmis, vineri, AGERPRES, procurorii de la Secţia de 
combatere a corupţiei au dispus punerea în mişcare a acţiunii penale şi reținerea 


pentru 24 de ore, începând cu ziua de joi, a doi administratori de societăţi 
comerciale, unul pentru comiterea a două infracţiuni de dare de mită, o infracţiune 
de cumpărare de influenţă şi o infracţiune de deturnarea licitaţiilor publice, iar 
celălalt pentru dare de mită şi trafic de influenţă, ambele în formă continuată. 


În acelaşi dosar s-a dispus punerea în mişcare a acţiunii penale şi luarea măsurii 
controlului judiciar pe o perioadă de 60 de zile față de Adrian Dorin Ecobescu şi losif 
Chirică pentru săvârşirea a câte unei infracţiuni de luare de mită corelative celor 
două infracţiuni de dare de mită săvârşite de unul dintre cei doi administratori 
menţionaţi anterior. 


Pe perioada controlului judiciar se interzice celor doi să exercite funcţia în 
legătură cu care au săvârşit faptele, informează anchetatorii. 


Procurorii anticorupţie notează în ordonanţă că primul administrator ar fi dat 
celuilalt afacerist în numerar şi prin intermediul unor transferuri bancare justificate 
prin operaţiuni economice simulate suma totală de 514.375 lei, în legătură cu 
influenţa pe care ar fi pretins că o are asupra conducerii a două societăţi cu capital 
majoritar de stat. 


Totodată, el i-ar fi dat în mod direct suma totală de 10.000 de euro lui directorului 
CET Sud, Adrian Dorin Ecobescu, în legătură cu îndeplinirea unui act ce intra în 
îndatoririle sale de serviciu. 


Acelaşi administrator, în contextul iniţierii la data de 7 iulie 2023 de către o societate 
comercială cu capital majoritar de stat a unei procedurii de achiziţie publică prin 
licitaţie deschisă ar fi realizat în data de 17 august 2023 o înţelegere asupra preţului 
ofertelor cu un alt suspect, în calitate de director sucursală şi împuternicit al unei alte 
societăţi comerciale, în scopul de a denatura preţul de adjudecare a contractului de 
servicii. 


„Această înţelegere ar fi avut drept consecinţă atât câştigarea licitaţiei la data de 
25.08.2023, în condiţii neconcurenţiale, de către firma administrată de inculpat, cât şi 
afectarea preţului de adjudecare a contractului, în dauna societăţii comerciale cu 
capital majoritar de stat, cu suma de 134.698,06 lei fără TVA, reprezentând diferenţa 
de valoare”, se precizează în comunicat. 


Conform DNA, tot primul administrator menţionat, la instigarea unui alt suspect, 
în data de 20 decembrie 2023, în judeţul Gorj, ar fi remis în mod direct suma de 
5.000 de euro lui losif Chirică, director al Sucursalei Electrocentrale Rovinari, în 
legătură cu îndeplinirea unui act ce intra în îndatoririle sale de serviciu. 


Cu privire la al doilea administrator, procurorii spun că ar fi promis în data de 1 
septembrie 2023 preşedintelui Directoratului unei societăţi comerciale cu capital 
majoritar de stat un procent de 15%, respectiv 300.000 euro din valoarea unui 
contract în valoare de 2.000.000 euro având obiect servicii de arhivare, care urma să 
fie atribuit în baza unei proceduri de licitaţie publică fraudată. 


El ar mai fi promis un procent de 15%, respectiv 120.000 euro din valoarea unui 
contract în valoare de 800.000 euro având ca obiect tot servicii de arhivare, care 
urma să fie atribuit prin achiziţie directă, şi ar fi dat, în legătură cu aceste promisiuni, 
funcţionarului public suma totală de 45.000 lei şi 12.000 euro, în cinci tranşe, până la 
data de 21 ianuarie 2024. 


Acelaşi administrator, în data de 12 iulie 2023 ar fi pretins de la primul un procent de 
3,5% din valoarea facturilor emise de o societate comercială către două societăţi cu 
capital majoritar de stat, lăsându-l pe acesta să creadă că are influenţă pe lângă 
conducerea acestora şi ar fi primit în numerar, respectiv prin intermediul unor 
transferuri bancare justificate prin operaţiuni economice simulate, suma totală de 
514.375 lei, precizează procurorii anticorupţie. 


In dosar se mai efectuează cercetări şi faţă de alte şase persoane care au acţionat în 
calitate de complici/instigatori, menţionează DNA. 


În cauză, procurorii au formulat propunere de arestare preventivă pe o perioadă 
de 30 de zile a celor doi administratori, fiind sesizat în acest sens judecătorul de 
drepturi şi libertăţi din cadrul Tribunalului Bucureşti. 

Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 

încă din 2014 în scopul falimentării 
combinatului 

Rusia ar putea ataca NATO în 3-5 ani, avertizează ministrul danez al Apărării. „Există motive să fim cu 

„Are Ungaria dreptul să-și ia teritoriile înapoi?” Ce a răspuns Putin. În discuţia cu Tucker Carlson a 

